Södra Ängby

Södra Ängby on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Bromman kaupunginosa-alueeseen. Kaupunginosaa rajaavat Blackebergin, Norra Ängbyn ja Nockebyhovin kaupunginosat. Södra Ängbytä pidetään yhtenä maailman suurimmista funktionalismia edustavista omakotitaloalueista. Alueelle luotiin asemakaava vuonna 1933 525 tontille, ja alue rakennettiin pääosin vuosina 1933–1940. Arkkitehti Edvin Engström vastasi lähes kaikkien alueen omakotitalojen piirustuksista. Asukkaita siellä on noin 1700, ja maa-alaltaan kaupunginosa on 1,12 neliökilometrin suuruinen.

Aiheesta muualla 
 Södra Ängbys villaförening 

Bromma
Tukholman kaupunginosat